AeroVironment Switchblade
Switchblade on mehitamata õhusõiduki väljanägemisega rakett, mida toodab Ameerika firma AeroVironment ja mis on mõeldud sõjanduses kasutamiseks. Ameerika Ühendriikide relvajõud klassifitseerivad Switchblade’i raketiks. Rakett on nii sõduri seljakotis kaasaskantav kui ka kiiresti käiku lastav õhu-, mere- või maaplatvormidelt. Switchblade’i eesmärk on lennata sihtmärgi piirkonda, fikseerida vastase asukoht ja rünnata kohe või jääda piirkonda tiirlema, et oodata sobivat hetke.